Урок па прынцыпах АА па гісторыі Беларусі 
Аўтар: Вольга Дайлід, настаўніца гісторыі і грамадазнаўства ДУА г. Івацэвічы СШ №1

Тэма: “Адмена прыгоннага права ў Беларусі” 8 клас
Мэты заняткаў:

1. раскрыць сутнасць гістарычнага працэсу, які быў звязаны з паступовым пераходам сялян у катэгорыю вольных; паказаць, як ажыццяўляўся гэты працэс;

2. фарміраваць у вучняў навыкі работы з гістарычнымі паняццямі;

3. выхоўваць у вучняў павагу да зямлі, да селяніна і яго працы.

           Мэты заняткаў на мове вучня:

Пасля сённяшніх заняткаў вы зможаце:
1. Пералічыць прычыны, якія прывялі да паступовага пераходу сялян у    катэгорыю вольных
2. Мы прааналізуем асноўны дакументы адмены прыгоннага права ў Беларусі: “Маніфест аб адмене прыгоннага права” і “Палажэнні аб сялянах, якія выйшлі з прыгоннай залежнасці”
На Што Бузу (што вучні павінны ўмець пасля заняткаў):

1. Ведаюць прычыны і працэс пераходу сялян у катэгорыю вольных.

2. Ведаюць пра два дакументы: “Маніфест аб адмене прыгоннага права” і “Палажэнне аб сялянах, якія выйшлі з прыгоннай залежнасці”

3. Умеюць адзначыць фрагменты гэтых дакументаў, ведаюць асноўныя паняцці гэтага перыяду
Як павінны прайсці гэтыя заняткі (метады і заданні):
I Праверка дамашняга задання
А) Настаўнік разам з вучнямі аналізуе эканамічнае і палітычнае становішча беларускіх зямель ў сярэдзіне XIX ст.

На карце вучань акрэслівае граніцы беларускіх зямель да падзелаў Рэчы Паспалітай і пасля яе падзелаў. Вучань разам з настаўнікам робіць вывад.
II Вывучэнне новага матэрыялу
У пачатку ўрока настаўнік пытае вучняў:
Што такое права?

Ці ведаюць яны свае правы ?

         Як права мяняе наша жыццё?

Паступова настаўнік пераходзіць да новай тэмы: паведамляе тэму, мэту і задачы урока і звяртае ўвагу на тое, што прыгонная залежнасць сялян затрымлівала эканамічнае развіццё Беларусі ў сярэдзіне XIX ст..

У сшытку вучні запісваюць тэму і план урока. Настаўнік знаёміць іх з асаблівасцямі вывучэння тэмы. 

Разглядаючы першае пытанне плана ўрока, настаўнік вядзе тлумачэнне, карыстаючыся дакументам “Агульныя палажэнні”, дзе выкладзены кірункі сялянскай рэформы 1861г.

Аляксандр II падпісаў Маніфест аб адмене прыгоннага права і “Палажэнні аб сялянах, якія выйшлі з прыгоннай залежнасці”, на падставе якіх ажыцяўлялася сялянская рэформа 1861г. 
Божиею милостию Мы, Александр Второй, император и самодержец   27 всероссийский,   царь  польский,  великий  князь  финляндский,  и прочая, и прочая, и прочая. Объявляем всем нашим верноподданным………..

Вучні на падставе дакумента выпісваюць сабе ў сшытак якія правы атрымалі сяляне. Праз 7 хвілін вучні агучваюць і настаўнік карэктуе іх адказ. Адзін з вучняў запісвае гэтыя правы на дошцы.
Сяляне атрымалі асабістую волю і грамадзянскія правы (запісваецца ў сшытку):

1. уступаць у шлюб без дазволу памешчыка;

2. самастойна распараджацца сабою і сваёй маёмасцю;

3. непасрэдна звяртацца ў дзяржаўныя ўстановы і суд;
4. набываць ва ўласнасць нерухомую і рухомую маёмасць і прадаваць яе;

5. засноўваць прамысловыя і гандлёвыя прадпрыемствы;

6. запісвацца ў саслоўі мяшчан і  купцоў;

7. паступаць на службу ці навучальную ўстанову.

Настаўнік робіць вывад:
Гэтыя правы карэнным чынам змянілі становішча сялян. Памешчыкі страцілі непасрэдную ўладу над вёскай і разам з тым вызваляліся ад усялякай адказнасці за яе лёс. У вёсках уводзіліся выбарныя органы сялянскага самакіравання – сельскія старасты і валасныя праўленні на чале са старшынёй.

III Фізкультхвілінка
Дзеці слухаюць песню 

Ария «Я свободен»

Настаўнік пытаецца ў вучняў: “Якія думкі у вас узнікаюць пасля гэтай музыкі?” Вучні выказваюць свае пачуцці.
IV Працяг вывучэння новага матэрыялу

Настаўнік дае мажлівасць вучням самастойна знайсці ў падручніку абавязкі органаў самакіравання і запісаць іх у сшытак. Работа вядзецца ў парах.
Праз 5 хвілін вучні даюць адказ. Настаўнік, пры неабходнасці карэктуе адказ.

Галоўныя абавязкі органаў сялянскага самакіравання:
1. раскладка і збор падаткаў;

2. кантроль за выкананнем сялянамі шматлікіх павіннасцей;

3. рэгуляванне пазямельных адносін сялян;

4. арганізацыя ў вёсцы паліцэйскай службы (соцкія, дзесяцкія);

5. безумоўнае выкананне ўсіх распараджэнняў урадавых чыноўнікаў і паліцыі.

У вёсцы працягвала існаваць кругавая парука.

У слоўнік запісваюцца наступныя паняцці:
Кругавая парука – калектыўная адказнасць, калі за селяніна, які не заплаціў падатак, адказвала ўся вёска.
    Адрэзкі - землі, адрэзаныя ад сялянскіх надзелаў на карысць памешчыкаў.

Маніфест 1861года захаваў некаторыя 
                                                   феадальна-прыгонніцкія парадкі:

1. Да заключэння выкупной здзелкі селянін павінен быў знаходзіцца ў стане часоваабавязанага і выконваць на карысць памешчыка вызначаныя павіннасці (паншчыну і аброк)

2. Сялянам давалася пэўная колькасць зямлі, але яны не з’яўляліся яе ўласнікамі.

3. Памешчык па-ранейшаму заставаўся ўласнікам зямлі.

Ва ўсходніх, і ў заходніх губернях прадугледжваліся адрэзкі ад сялянскіх надзелаў на карысць памешчыкаў у тых выпадках,  калі ў іх пасля надзялення сялян зямлёй заставалася менш за 1\3 ранейшых угоддзяў. Дваровым сялянам зямля не выдзялялася.

Пры раздзеле зямлі памешчыкі выбіралі сабе самыя лепшыя ўчасткі, што прывяло да незвычайнай цераспалосіцы панскіх і сялянскіх зямель. Яны пакідалі сабе амаль што ўсе лясы, лепшыя сенажаці, азёры. Размеркаванне зямлі паміж памешчыкамі і сялянамі і абавязкі сялян замацоўваліся дакументамі, якія называліся “устаўныя граматы”. Першай інстанцыяй па ўрэгуляванні адносін паміж былымі прыгоннымі і памешчыкамі з’яўляліся міравыя пасрэднікі.

Выкупная аперацыя ліквідавала сістэму феадальных адносін на вёсцы, ператварала селяніна ва ўласніка зямельных угоддзяў. Яе вярхоўным уласнікам з’яўлялася дзяржава.
Настаўнік дае два пытанні для абмеркавання ў парах. (Копія дакумента ў кожнага знаходзіцца на парце). Праз 5 хвілін школьнікі даюць свой адказ. 
Ключавыя пытанні:

1. Уявіце сябе на месцы селяніна таго часу. Як бы вы адрэагавалі на “Палажэнні аб сялянах, што выйшлі з прыгоннай залежнасці?”

2. Што канкрэтна выклікала б у вас найбольшае незадавальненне і нават абурэнне?

Настаўнік падводзіць вынікі работы па пытаннях. Пасля прапануе вучням перайсці да наступнага пытання. Тлумачэнне гэтага пытання даецца з выкарыстаннем структурна-лагічнай схемы, якую вучні запаўняюць разам з настаўнікам.

“Вынікі і значэнне сялянскай рэформы”

Сялянская рэформа 1861 г. паклала пачатак новаму, капіталістычнаму ладу. У выніку рэформы ў краіне склаліся спрыяльныя ўмовы для развіцця буржуазных форм гаспадарання. Разам з тым рэформа мела і адмоўныя бакі. Яна была праведзена з максімальнымі выгадамі для памешчыкаў. Адмена прыгоннага права абумовіла правядзенне шэрага рэформаў дзяржаўнага кіравання, ваеннай справы, органаў суда, сістэмы гарадскога самакіравання, народнай адукацыі, цэнзуры, фінансаў.
IV. Рэфлексія
У канцы ўрока настаўнік дае мажлівасць школьнікам выказаць свае думкі наконт самастойнай працы. Наступныя пытанні:

1. Як зразумець, што менавіта з’яўляецца галоўным?

2. Якімі метадамі можна выдзеліць галоўнае?

3. Трэба рабіць вывады ці не?

4. Якую карысць можа прынесці вам такая работа?

V. Дамашняе заданне:

1) даць ацэнку сялянскай рэформы з пункту погляду: а) селяніна; б) памешчыка;
2) на аснове дадатковай літаратуры падрыхтаваць звесткі пра жыццё і дзейнасць Аляксандра III  
Вынікі і значэнне сялянскай рэформы





З’яўленне свабоднай рабочай сілы





Развіццё прамысло


васці





Фарміраванне буржуазіі як класа





Складванне капіталістычных адносін у с\г





Незадавальненне сялян умовамі рэформы





Захаванне феадальна-прыгонніцкіх парадкаў





Адпрацоўка паншчыны і выплата чыншу за карыстанне зямлёй





Захаванне памешчыцкага землеўладання і сялянскай абшчыны





Захаванне за сялянамі зямлі на правах карыстання, а не ўладання








